ફતેહ અલી ચતુર કે જેઓ અશોક ચક્રધરની હિન્દી હાસ્યરચનાઓ રજૂ કરવા માટે હ્યુસ્ટનમાં જાણીતા છે અને પોતે એક સારા, ઉત્તમ કક્ષાના અભિનેતા અને દિગ્દર્શક તરીકે પણ ‘સરિતા‘ની દશાબ્દિ ઉજવણી પછી, ઉભરી આવ્યા છે તેમણે મનહર ઉધાસની રચના ‘શાંત ઝરુખે વાટ નિરખતી રુપની રાણી જોઇ હતી‘ રજૂ કરીને એનું સુંદર વિશ્લેષણ કર્યું.‘હું રીટાયર થયો‘ જેવું ફુલ લેન્થ પ્લે રજૂ કરનાર હ્યુસ્ટનના પીઢ કલાકાર, દિગ્દર્શક એવા શ્રી. મુકુંદ ગાંધીએ ફિલ્મ ‘દો બીઘા જમીન‘નું, ૧૯૫૩નું સદાબહાર ગીત ‘ધરતી કહે પુકારકે, મૌસમ બીતા જાય, ગાઇને શ્રોતાઓને મંત્રમુગ્ધ કરી મુકયા હતા. પ્રકાશ મજમુદારે વીતેલા વર્ષોનું યાદગાર હિન્દી ફિલ્મ ગીત ‘ કહાં જા રહા હૈ તુ અય જાને વાલે‘ ગાયું હતું તો શ્રી. નવીન બેન્કરે ગુજરાતી ગીત ‘નજરને કહી દો કે નિરખે ન એવું, નાહકનું દિલ કોઇનું પાગલ બને છે‘ સંભળાવ્યું હતું.